**POGODBA**

za

|  |
| --- |
| Izdelavo projektne dokumentacije IZP, DGD in PZIza izgradnjo rezervoarjev R9, R10, R11 in R12 ter za celotno rekonstrukcijo SND Celje |

ki jo sklepajo

**NAROČNIK:**

**Zavod Republike Slovenije za blagovne rezerve,** Dunajska cesta 106, 1000 Ljubljana,

ki ga zastopa v.d. direktorja Tomi Rumpf

ID za DDV: SI 34375848

Matična številka: 5022959

(v nadaljevanju: naročnik)

in

**IZVAJALEC:**

………………………………………………

ki ga zastopa direktor ……………………

ID za DDV: SI …………………………….

Matična številka:…………………………...

(v nadaljevanju: izvajalec)

kot sledi:

Vsebina

[SPLOŠNE DOLOČBE 3](#_Toc47698062)

[PREDMET POGODBE 3](#_Toc47698063)

[POGODBENA CENA 3](#_Toc47698064)

[ROKI IZVEDBE 5](#_Toc47698065)

[ZAMUDA IN POGODBENA KAZEN 6](#_Toc47698066)

[NAČIN PLAČILA 6](#_Toc47698067)

[PRAVICE IN OBVEZNOSTI POGODBENIH STRANK 6](#_Toc47698068)

[SPREMENJENA IN POZNEJE NAROČENA DELA 8](#_Toc47698069)

[PREVZEM 8](#_Toc47698070)

[FINANČNO ZAVAROVANJE ZA DOBRO IZVEDBO POGODBENIH OBVEZNOSTI 8](#_Toc47698071)

[ZAVAROVANJE PROJEKTANTSKE ODGOVORNOSTI 9](#_Toc47698072)

[POSLOVNA SKRIVNOST IN ZAUPNI PODATKI 9](#_Toc47698073)

[PRAVICE INTELEKTUALNE LASTNINE 10](#_Toc47698074)

[POOBLASCENI PREDSTAVNIKI POGODBENIH STRANK 11](#_Toc47698075)

[KONČNE DOLOČBE 12](#_Toc47698076)

[PREHODNA IN KONČNA DOLOČILA 13](#_Toc47698077)

[PRILOGE POGODBE: 14](#_Toc47698078)

# SPLOŠNE DOLOČBE

1. **člen**

Izvajalec je podjetje ali organizacija sodelujočih podjetij (glavnega izvajalca in ostalih soizvajalcev ter njihovih podizvajalcev), ki so skupaj oddali ponudbo in prevzeli izvedbo del po tej pogodbi. Tako naslavljani »izvajalec« v pogodbi pomeni organizacijo vseh sodelujočih podjetij.

Glavni izvajalec in ostali soizvajalci so sopodpisniki pogodbe z naročnikom in so solidarno odgovorni za izvedbo del po tej pogodbi. Podizvajalci niso sopodpisniki pogodbe in tako tudi niso neposredno odgovorni za izvedbo del po tej pogodbi oz. za izvedbo njihovih del odgovarjajo glavni izvajalec in ostali soizvajalci.

# PREDMET POGODBE

1. **člen**

S to pogodbo naročnik odda, izvajalec pa sprejme v izdelavo projektno dokumentacijo IZP, DGD in PZIza izgradnjo rezervoarjev R9, R10, R11 in R12 ter za celotno rekonstrukcijo SND Celje:

* podrobnejši opis storitve – v OBR - 2.18\_Vrsta in opis storitve in OBR - 2.19\_Predračun,
* razpisne dokumentacije naročnika št. JN 2020-246;
* objave na Portalu javnih naročil pod št. ……………….. dne …………….., na portalu eJN in na spletni strani naročnika;
* obvestila o oddaji javnega naročila št. ……………. z dne ……………….

Razpisna in ponudbena dokumentacija sta smiselni sestavni del te pogodbe.

# POGODBENA CENA

1. **člen**

|  |  |  |
| --- | --- | --- |
| **Št.** | **OPIS** | **CENA V EUR BREZ DDV** |
| 1. | Izdelava IZP |  |
| 2. | Izdelava DGD s pridobitvijo gradbenega dovoljenja |  |
| 3. | Izdelava PZI s popisom del |  |
| **SKUPAJ v EUR brez DDV** | |  |
| **Vrednost DDV** | |  |
| **SKUPAJ v EUR z DDV** | |  |

(z besedo: …………………………………………………...………in …..…/100 EUR brez DDV)

Pogodbene vrednosti, dogovorjene s to pogodbo, so fiksne. Vrednosti so veljavne in nespremenljive do izpolnitve vseh pogodbenih obveznosti.

V pogodbeni vrednosti so vključeni stroški za dogovorjeno število izvodov projektne dokumentacije IZP, DGD in PZI ter druga dokumentacija, kot je navedena v 4. členu pogodbe, vključno s pridobitvijo gradbenega dovoljenja in pripravo popisa del. Dokumentacija mora biti izdelana in vezana v skladu z zahtevami Pravilnika o projektni dokumentaciji in dva izvoda izdelka na računalniškem mediju (tekstualni del v Microsoft Word formatu (\*.doc), preglednice v Microsoft Excel formatu (\*.xls ) in grafika v Acad formatu (\*.dwg) in pdf. formatu, ki omogoča popolno nadaljnjo uporabo naročniku (nezaščiteno/odklenjeno) skladno z določbami te pogodbe o avtorskih pravicah.

1. **člen**

Izvajalec bo izdelal popolno projektno in drugo dokumentacijo v obsegu in obliki, določeni v Gradbenem zakonu (Uradni list RS, gt. 61/17 in 72/17 - popr., v nadaljevanju GZ) in s Pravilnikom o podrobnejši vsebini dokumentacije in obrazcih, povezanih z graditvijo objektov (Uradni list RS, gt. 36/18 in 51/18 - popr.) oz. zakoni in pravilniki, ki bodo času izdelave projektne in druge dokumentacije v veljavi in uporabi v Republiki Sloveniji, ter naročena dela izdelal in naročniku predložil:

* IZP, DGD in PZI projektno dokumentacijo v štirih izvodih,
* popis del s predračunom ter
* izdano gradbeno dovoljenje;

DGD in PZI dokumentacija mora vsebovati najmanj:

* vodilni načrt,
* načrt s področja arhitekture,
* načrt s področja gradbeništva (gradbene konstrukcije, prometna ureditev, komunalna infrastruktura, …),
* načrt s področja elektrotehnike,
* načrt s področja strojništva,
* načrt s področja požarne varnosti,

Projektna dokumentacija mora vsebovati vse potrebne izkaze določene s Pravilnikom, kateri so potrebni za pridobitev gradbenega dovoljenja oz. izvedbo gradnje.

Projektna dokumentacija mora obsegati vse posege in gradnje.

Izvajalec je dolžan izdelati tudi druge načrte in izkaze, ki niso navedeni v zgornjem seznamu, če se med projektiranjem izkaže, da so le ti potrebni, ali izhajajo iz zahtev in pogojev mnenje dajalcev.

Projektna dokumentacija v vseh fazah mora biti izdelana skladno s Pravilnikom.

V pogodbeni ceni so zajeti:

* vsi materialni stroški izvajalca,
* stroški kopiranja projektne dokumentacije,
* stroški pridobitve vseh soglasij in gradbenega dovoljenja,
* vse konzultacije z naročnikom in upravno enoto v času projektiranja in pridobivanja gradbenega dovoljenja,
* predaja vseh popisov in projektov vseh faz v digitalni obliki uporabnega formata (popisi v .xls, teksti v .doc, risbe v .dwg in .pdf),
* izvedba vseh ostalih potrebnih storitev.

Izvajalec je dolžan pridobiti vsa soglasja strank v vplivnem območju.

Izvajalec mora pri izdelavi projektne dokumentacije upoštevati morebitne občinske odloke in pri izdelavi projektne dokumentacije zajeti vse z OPPN predvidene posege.

1. **člen**

# ROKI IZVEDBE

Izvajalec je dolžan v roku 10. dni od podpisa pogodbe predložiti terminski plan izvedbe projekta.

Projektna dokumentacije se izdela v naslednjih rokih:

* Izdelava IZP: 60 dni po podpisu pogodbe,
* Izdelava DGD: 160 dni po podpisu pogodbe,
* Izdelava PZI: 250 dni po podpisu pogodbe,

V rokih iz prejšnjega odstavka je upoštevan čas za pridobitev projektnih in drugih pogojev ter mnenj in soglasij, prav tako je upoštevan čas, ki je potreben naročniku za strokovni pregled in potrditev teh posameznih projektnih faz dela.

Izvajalec ne odgovarja za zamudo pri izročitvi predmeta pogodbe ali fazah pogodbenega dela, če je ta nastala zaradi razlogov, na katere izvajalec ni mogel vplivati (višja sila). Izvajalec prav tako ne odgovarja za zamudo pri izročitvi predmeta pogodbe ali fazah pogodbenega dela, če je ta nastala zaradi zamude na strani naročnika ali tretjih oseb (upravna enota, soglasodajalci, itd.).

Naročnik ne odgovarja za zamudo pri uvedbi v delo, če je ta nastala zaradi razlogov, na katere naročnik ni mogel vplivati (višja sila).

V primeru višje sile in zamud na strani naročnika ali tretjih oseb se pogodbeni roki ustrezno podaljšajo za čas trajanja višje sile in zamud na strani naročnika ali tretjih oseb, vendar le v primeru, če ti dogodki, ki predstavljajo višjo silo in zamude na strani naročnika in tretjih oseb vplivajo na izpolnjevanje pogodbenih obveznosti. Pomanjkanje izvajalcev se ne šteje za dogodke, ki so višja sila.

Za primere višje sile veljalo le dogodki, ki jih ni mogoče predvideti ali se jim izogniti. Izvajalec, ki ga prizadene višja sila, se lahko sklicuje na višjo silo pod pogojem, da naročnika takoj, najkasneje pa v treh delovnih dneh (pisno po pošti ali po elektronski pošti) obvesti o pojavu in predvidenem trajanju ovire za izpolnjevanje pogodbenih obveznosti ter poda svoje stališče o vzroku in predvidenih posledicah, če tudi to zaradi višje site ni onemogočeno (npr. zaradi prepovedi obveščanja, vojnega stanja). Smiselno se ta določba uporablja tudi za naročnika.

Izvajalec in naročnik morata v primerih višje sile storiti vse za odstranitev oziroma ublažitev težav in predvidene škode ter se o tern, če je mogoče, tekoče obveščati.

Roki, ki jih zaradi pojava višje sile ni mogoče izpolniti, se bodo podaljšali za čas trajanja višje sile. Če bi višja sila trajala več kot 30 dni, bosta izvajalec in naročnik s pogajanji poiskala način ureditve posledic višje sile.

Če izvajalec in naročnik v primeru višje sile, ki traja dlje časa oziroma več kot 60 dni, ne bi mogla najti sporazumne rešitve, lahko naročnik odstopi od pogodbe. Za izvedbo odstopa od pogodbe se uporabljajo določbe to pogodbe.

Pričetek ali tek postopkov zaradi insolventnosti in prisilnega prenehanja, ki bi jih sprožil izvajalec ali kdo drug, ne štejejo za višjo silo.

# ZAMUDA IN POGODBENA KAZEN

1. **člen**

Izvajalec je odgovoren za škodo, ki bi nastala naročniku zaradi napačne, nestrokovne ali nepopolne projektne in druge dokumentacije, izdelane po tej pogodbi, ali bi imela za posledico oškodovanje naročnika. Prav tako je odgovoren za škodo, ki bi nastala zaradi pomanjkljivosti pri izvedbi vseh obveznosti po predmetni pogodbi.

V primeru, da je izvajalec v zamudi, ki je ni zakrivil naročnik ali tretje osebe (upravna enota, soglasodajalci, itd.), pri oddaji pogodbenega dela in celotne projektne in druge dokumentacije po potrjenem terminskem planu, ima naročnik pravico zahtevati od izvajalca pogodbeno kazen v višini 0,1 % za vsak dan zamude, vendar največ 10% pogodbene vrednosti posameznega sklopa. Uveljavljanje pogodbene kazni se ne izključuje z uveljavljanjem odškodninskega zahtevka naročnika zaradi povzročene škode zaradi zamude rokov.

Izvajalec je odgovoren za škodo, ki bi nastala naročniku oziroma njegovim izvajalce posameznih del v primeru, da zamudi pri oddaji dokumentacije ali pa se izkaže, da to ni bila izdelana po pravilih stroke in dobrega gospodarjenja in je zaradi tega potrebno ponovno projektiranje posameznih načrtov ali delov projekta. V takem primeru ima naročnik pravico po predlo2itvi dokumentacije zmanjšati plačilo v višini ugotovljene in dokazane škode.

Izvajalec je odgovoren za napake v projektu, ki se pokažejo pred in ob izvedbi del, kot je to določeno v členih 625. - 640. in 646. Obligacijskega zakonika (Uradni list RS, gt. 97/07 - uradno prečiščeno besedilo in 64/16 - odl. US in 20/18 - OROZ631). Če se izkaže, da ima projektna dokumentacija napake, ki zadevajo solidnost gradnje objekta, zgrajenega po tej dokumentaciji, je izvajalec odgovoren na podlagi določil 662. - 665. člena Obligacijskega zakonika.

# NAČIN PLAČILA

1. **člen**

Naročnik bo plačal izvajalcu pogodbeno vrednost za posamezno fazo pogodbenega dela na podlagi izdanega e-računa. Račun mora biti naslovljen na: Zavod Republike Slovenije za blagovne rezerve, Dunajska cesta 106, 1000 Ljubljana – TRR: SI56 2900 0005 5148 819.

E-račun se izda skladno z posameznimi fazami pogodbenega dela podanih v tem členu. Naročnik mora izvajalčev e-račun za vsako fazo pogodbenega dela pregledati in potrditi ali utemeljeno pisno zavrniti v osmih (8) dneh po prejemu. E- račun se plača v roku **30 dni** od prejema e-računa.

Izstavitev računa v posameznih fazah:

IZP: (rok 60 dni)

* 1x50% po mesečni situaciji
* 50% po predaji IZP

DGD: (rok 160 dni)

* 90% (3x30%) po mesečnih situacijah
* 10% po pridobitvi gradbenega dovoljenja

PZI: (rok 250 dni)

* 80% (2x40%) po mesečnih situacijah
* 20% po predaji PZI

Če bi naročnik zamujal s plačilom, ima izvajalec pravico zahtevati zamudne obresti po veljavnem obligacijskem zakoniku.

Morebitna neposredna plačila podizvajalcem bo naročnik poravnal po predhodno predloženi pisni dokumentaciji skladno z Zakonom o javnem naročanju.

# PRAVICE IN OBVEZNOSTI POGODBENIH STRANK

1. **člen**

S to pogodbo se izvajalec zaveže opraviti v pogodbi določene storitve, naročnik pa mu bo za to plačal pogodbeno ceno navedeno v tej pogodbi.

Naročnik se obvezuje, da bo:

* sodelovati z izvajalcem in mu v dogovorjenih rokih in na dogovorjen način dati na razpolago vso dokumentacijo, s katero razpolaga in informacije potrebne za izvedbo pogodbenega dela;
* tekoče usklajevati projektne predloge, jih odobriti, oziroma jih delno ali v celoti zavrniti;
* tekoče izvrševati svoje pogodbene obveznosti;
* sodelovati z izvajalcem z namenom, da se prevzete storitve izvršijo pravočasno in v obojestransko zadovoljstvo;
* skladno s to pogodbo izpolnjevati finan6ne obveznosti;
* spoštovati moralne avtorske pravice avtorja;
* pravočasno obvestiti izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti.

Izvajalec se obvezuje, da bo:

* prevzeto delo izvršil v skladu s pravili stroke, skladno s prostorskim aktom, vestno in kvalitetno, v skladu s tehničnimi predpisi, standard' in internimi usmeritvami naročnika;
* po potrebi in na zahtevo naročniku tolmači projektno in drugo dokumentacijo in vse nejasnosti iz obsega pogodbenega dela v času izvedbe pogodbe;
* zagotovil pooblaščene arhitekte, pooblaščene inženirje in druge strokovnjake, ki so sposobni strokovno korektno, kakovostno in pravočasno izdelati naročeno projektno in tehnično dokumentacijo s ciljem doseganja optimalnih rezultatov;
* aktivno sodeloval z naročnikom in pooblaščenci naročnika v času izdelave projektne in druge dokumentacije,
* v okviru storitev po tej pogodbi strokovno in kontinuirano preverjal in upošteval potrebe in želje naročnika;
* pridobil soglasje naročnika za vsako predlagano spremembo dokumentacije;
* sodeloval na vseh rednih in izrednih koordinacijah pri naročniku v vseh fazah izdelave predmeta pogodbe, na koordinacijah zagotovil sodelovanje vseh odgovornih projektantov posameznih načrtov;
* vodil redne koordinacijske projektantske sestanke, vodil zapisnike, pripravljal in spremljal terminske plane izdelave projektne dokumentacije ter poročal naročniku;
* da bo v vseh fazah spremljal in preverjal izvedljivost rešitve po pogojih iz prejšnje alineje in upošteval navodila naročnika in morebitne spremembe za doseganje cen;
* izdelal popis del in naročniku predal predizmere za GOI dela in na osnovi tega tudi projektantski predračun z ažuriranimi tržnimi enotnimi cenami;
* sproti obveščal naročnika o problematiki in situacijah, ki bi lahko vplivale na izvršitev prevzetih obveznosti in na povečanje stroškov;
* izvršil pogodbeno delo gospodarno in v korist naročnika;
* na svoje stroške in v razumnem roku, ki ga določi naročnik, izvršil dopolnitve in spremembe pogodbenega dela, če se ugotovi, da je delo pomanjkljivo opravljeno;
* pri izvajanju storitev uporabljal programsko platformo skladno z navodili naročnika, ki je za izvajalca brezplačna;
* varoval poslovno tajnost naročnika in njegovih partnerjev kot tudi tajnost vseh dokumentov in ostalih informacij in jih brez soglasja naročnika ne bo posredoval tretjim osebam;
* opravila vezana na pogodbo izvajal v slovenskem jeziku;

Če naročnik naroči izvajalcu storitev, s katero bi bili kršeni predpisi ali pa povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil pogodbo, vendar mora razlog za odklonitev dokazati. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo.

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanje za dobro izvedbo pogodbenih obveznosti, v primeru škode pa tudi zahteva odškodnino.

Za potrebe izvajanja te pogodbe pogodbeni stranki praviloma uporabljata elektronsko komunikacijo (v pogodbi navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

# SPREMENJENA IN POZNEJE NAROČENA DELA

1. **člen**

Izvajalec se zaveže izvesti tudi vsa morebitna poznejša ali posebej naročena dela. V primeru posebnega pisnega naročila naročnika, se pozneje naročena dela, ki niso opuščena po krivdi izvajalca, obračunajo po predhodno izvedenih pogajanjih med pogodbenima strankama in v sorazmerju s pogodbenimi cenami.

Za pozneje naročena dela se lahko štejejo tudi s strani naročnika pisno zahtevane spremembe izdelane in potrjene projektne dokumentacije, ki nastanejo na predlog naročnika in so predlagane po potrditvi PZI. Skladno z zahtevano spremembo naročnika se določi nov rok izvedbe in vrednost pozneje naročenih del.

Opuščena dela, ki niso bila izvedena po krivdi izvajalca, in jih naročnik zahteva v izvedbi, ne štejejo za pozneje naročena dela.

Naročnik bo za dodatne storitve do maksimalne višine 30% vrednosti te pogodbe z izvajalcem sklenil aneks k pogodbi brez izvedbe novega postopka skladno z drugim odstavkom 95. člena ZJN-3.

# PREVZEM

1. **člen**

Šteje se, da je naročnik prevzel posamezno izdelano fazo projektne dokumentacije (končni izdelek v predpisanem številu izvodov skladno s 4. čIenom te pogodbe) takrat, ko izvajalcu pisno potrdi pravilnost in ustreznost dokumentacije. Enako se šteje, da je naročnik prevzel posamezno fazo projektne dokumentacije tudi v primeru, da v roku 15 dni od sprejema le te izvajalcu ne izroči pisnih pripomb.

V primeru, da ima naročnik pripombe na prevzeto delo, se izvajalec zaveže napake odpraviti v najkrajšem času, oziroma utemeljene pripombe upoštevati pri nadaljnjem delu.

# FINANČNO ZAVAROVANJE ZA DOBRO IZVEDBO POGODBENIH OBVEZNOSTI

1. **člen**

Izvajalec mora najkasneje v desetih dneh od podpisa pogodbe naročniku izročiti finančno zavarovanje za dobro izvedbo pogodbenih obveznosti v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost  (od / do) |
| Podpisana in žigosana bianco menica skupaj s pooblastilom za izpolnitev ali poroštvo. | 10 % pogodbene vrednosti v EUR z DDV | Od podpisa  pogodbe in še 60  dni po izvedbenem  roku |

Naročnik lahko unovči finančno zavarovanje v naslednjih primerih:

* če izvajalec storitve ne opravi v skladu z zahtevami pogodbe ali s specifikacijami;
* če naročnik razdre pogodbo zaradi kršitev ali zamude na strani izvajalca;
* če izvajalec objavi nesolventnost, prisilno poravnavo ali stečaj;
* če izvajalec krši zaupnost podatkov;
* če izvajalec naročniku pravočasno ne izroči ustreznega zavarovanja projektantske odgovornosti iz 12. člena.
* če izvajalec brez dogovora z naročnikom odstopi od pogodbe in razlogi za to niso na naročnikovi strani.

Naročnik lahko finančno zavarovanje uveljavi brez predhodnega opomina, mora pa izvajalca o tern, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.

Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.

# ZAVAROVANJE PROJEKTANTSKE ODGOVORNOSTI

1. **člen**

Izvajalec bo najkasneje v desetih dneh po podpisu pogodbe kot pogoj za veljavnost sklenitve te pogodbe predložil zavarovalno polico za zavarovanje projektantske odgovornosti za zavarovanje morebitne škode, ki bi nastala med izvajanjem te pogodbe zaradi nekorektne ali nepopolne izvedbe pogodbenega dela (zakonska odgovornost, mehke škode, čiste premoženjske škode, napake iz nefunkcionalnosti, ipd. ...) naročniku in tretjim osebam pri zavarovalnici za zavarovalno vsoto 50.000,00 EUR, z veljavnostjo zavarovalnega kritja, ki vključuje tudi garancijsko dobo objekta in solidnost objekta (10 let po prevzemu objekta), sicer lahko naročnik odstopi od pogodbe in unovči obstoječe finančno zavarovanje, s katerim razpolaga. Zavarovanje se lahko letno obnavlja, pri čemer mora izvajalec vsaj 15 dni pred iztekom veljavnosti predložiti zavarovanje za novo obdobje, v nasprotnem primeru lahko naročnik unovči dano zavarovanje za dobro izvedbo del oziroma zavarovanje za odpravo napak. Zavarovanje projektantske odgovornosti mora zajemati vse dele projektne dokumentacije po tej pogodbi, in sicer mora biti vključena tudi odgovornost za škodo, ki bi jo povzročile pravne ali fizične osebe, katerim zavarovanec odda delo kot pogodbenim podizvajalcem.

# POSLOVNA SKRIVNOST IN ZAUPNI PODATKI

1. **člen**

Izvajalec se strinja, da so informacije, znanja in tehnologije, ki so predmet te pogodbe, poslovne skrivnosti in se obvezuje, da bo naredil vse, da jih bo zaščitil pred nepooblaščenimi ali tretjimi osebami.

Izvajalec soglaša, da bo posamezne konceptualne in programske rešitve in tehnologije, ki so značilne in pripravljene posebej za to projekt ali pa jih je dobil na vpogled s strani naročnika, obravnaval kot zaupna gradiva in jih brez pisnega privoljenja naročnika ne bo razkrival nepooblaščenim ali tretjim osebam.

Izvajalec se strinja, da brez pisnega soglasja naročnika ne bo podajal medijem ali osebam, ki so z mediji povezane, nikakršnih informacij o projektu.

Določila tega člena veljajo tudi v primeru prenehanja veljavnosti te pogodbe in po zaključku in končnem prevzemu objekta.

Naročnik se obvezuje varovati kot poslovno skrivnost tiste podatke in listine v postopku javnega naročanja in izvajanja te pogodbe, za katere veljavna zakonodaja to varstvo omogoča, vključno s podatki in listinami, za katere je varovanje na način kot dopušča ZJN-3, izrecno uveljavljal v postopku javnega naročanja še kot ponudnik.

# PRAVICE INTELEKTUALNE LASTNINE

1. **člen**

Vsi materiali, predlogi, rešitve, skice in načrti, ki jih izvajalec od faze ponudbe do prenehanja pogodbenih obveznosti izroči naročniku so, če ni dogovorjeno drugače, izključno last naročnika in ima na njih neomejene materialne avtorske pravice za enkratno uporabo, to je le za enkratno izgradnjo objekta po obsegu in vsebini, kot določa to pogodba. Moralne avtorske pravice so izključna last izvajalca. Pogodbeni stranki sta sporazumni, da materialne avtorske pravice preidejo na naročnika z izročitvijo dela, kar posledično pomeni, da izvajalec ne more več uveljavljati materialnih avtorskih pravic na izročenem delu in Iahko delo na predmetnem projektu v primeru prenehanja sodelovanja z izvajalcem nadaljuje drugi projektant izbran s strani naročnika brez omejitev.

Izvajalec je seznanjen s tem, da ima neizpolnitev izročitve del po 103. členu Obligacijskega zakonika za posledico, da lahko naročnik zahteva izpolnitev obveznosti ali pa odstopi od pogodbe, v vsakem primeru pa ima pravico do odškodnine. Odškodninska odgovornost je tudi v tern primeru enaka škodi, ki naročniku nastane zaradi nerealizacije projekta.

Skladno z določbo 108. čIena Obligacijskega zakonika, ki določa, da Iahko pogodbi zvesta stranka odstopi od pogodbe tudi v primeru zaporednih obveznosti, če je iz danih okoliščin da pogodbi nezvesta stranka teh ne bo izpolnila v celoti. Glede na navedeno si naročnik pridružuje pravico, da odstopi ne le glede bodočih obveznosti, temveč tudi glede že izpolnjenih obveznosti, če njihova izpolnitev odstopa od naročnikovega naročila ali če brez manjkajočih izpolnitev zanj nima pomena. V konkretnem primeru tako lahko naročnik zahteva vračilo vseh že plačanih zneskov za projekte skupaj z obrestmi, če projekti niso uporabljivi samostojno in na njih ni mogoče nadaljevati upravnih postopkov.

Pogodbeni stranki soglašata, da določila o prenosu materialnih avtorskih pravic, kot je opredeljeno s to pogodbo, ne pomenijo kakršnekoli prednostne pravice avtorja / soavtorjev glede izvajanja nadaljnjih opravil predelave ter z ničemer ne omejuje naročnika, da nadaljnja opravila (npr. predelava, izdelava PZI) izvede sam ali izvedbo prepusti tretji osebi.

Izvajalec s to pogodbo dovoljuje, da lahko naročnik izključno za svoj račun v skladu z obstoječo zakonodajo brez omejitev in posamičnih dovoljenj izvajalca izvede vse potrebne adaptacije, obnovitve ali druge posege iz naslova posodobitve in investicijskega vzdrževanja, ki bi lahko vplivale na izgled. Naročnik se obveže, da bo v primeru potreb po spremembah iz prejšnjega stavka o tern obvestil izvajalca in ga pozval, da predloži svojo ponudbo za projektiranje nameravanih sprememb, pri čemer mu za odgovor poda deset (10) dnevni rok. V primeru, da izvajalec ne poda ponudbe, da ponudba ni pravočasna ali popolna ali da cenovno in vsebinsko odstopa od zahtev naročnika, naročnik lahko zavrne sodelovanje in ponudbo pridobi s strani drugega ponudnika.

Izvajalec lahko zadrži kopijo projektne in druge dokumentacije kot referenčno gradivo. Naročnik ne sme razmnoževati ali spreminjati prevzete projektne dokumentacije brez pisnega soglasja izvajalca izven okvira tega projekta.

# POOBLASCENI PREDSTAVNIKI POGODBENIH STRANK

1. **člen**

|  |  |  |
| --- | --- | --- |
| Pooblaščeni predstavnik | Odgovorni pooblaščeni predstavnik naročnika za dela po tej pogodbi je | Odgovorni predstavnik izvajalca za dela po tej pogodbi, ki je pooblaščen, da zastopa izvajalca v vseh vprašanjih, ki se nanašajo na to pogodbo |
| XX | XX |
| Predstavnik naročnika sodeluje s pooblaščenim predstavnikom projektanta ves čas trajanja pogodbe in mu nudi vse potrebne podatke, ki jih je naročnik dolžan dati na podlagi obveznost iz to pogodbe.  Predstavnik izvajalca je dolžan ves čas trajanja pogodbe neposredno in tvorno sodelovati s pooblaščenim predstavnikom naročnika.  Pogodbeni stranki sta dolžni obvestiti nasprotno stranko o zamenjavi predstavnikov v roku treh dni po zamenjavi.  Vsa obvestila strank in ostale pomembne komunikacije morajo biti poslane nasprotni stranki po pošti ali e-pošti. Pomembne komunikacije so tiste, ki zadevajo določbe te pogodbe, potek gradnje, storitev in dobav, projektno dokumentacijo ter spremembe teh, situacije, prevzeme in potrjevanja, plačila, naročila, odredbe, opomine in pritožbe. Komunikacije, ki imajo za posledico spremembo gradnje, pogodbene cene ali pogodbenega roka kot tudi vsi dokumenti, ki so podlaga za plačilo ali zavrnitev, se pošiljajo pisno (priporočeno). Operativne komunikacije brez zgoraj naštetih učinkov lahko potekajo preko telefona. Vsa pisanja in elektronska pošta mora biti naslovljena na pristojne kontaktne osebe v skladu s to pogodbo. | |

1. **člen**

|  |  |
| --- | --- |
| Vodja projekta |  |
| Pooblaščeni arhitekt |  |
| Pooblaščeni inženir s področja gradbeništva |  |
| Pooblaščeni inženir s področja strojništva |  |
| Pooblaščeni inženir s področja elektrotehnike |  |
| Izdelovalec popisov |  |

Vodja projekta (VP) vodi izdelavo projektne dokumentacije v smislu koordinacije med izdelovalci posameznih delov dokumentacije, ter je odgovoren za kontrolo kakovosti in medsebojne usklajenosti projektne dokumentacije. Vodja projekta po tej pogodbi je zadolžen tudi za koordinacijo in usklajevanje projektov s projektno dokumentacijo javne energetske, komunalne in prometne infrastrukture.

Pooblaščeni arhitekt oz. inženir posameznega načrta je odgovoren za strokovne rešitve (tudi za tiste, ki jih je sprejel in izvedel po predlogu naročnika oz. njegovega pooblaščenca ali izvajalca gradnje).

# KONČNE DOLOČBE

1. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je v primeru citiranih ravnanj oziroma poskusa takšnih ravnanj nična.

Pogodba se Iahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.

S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.

Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.

Pogodba je sklenjena pod razveznim pogojem, ki se uresniči, če je naročnik seznanjen, da je:

* sodišče s pravnomočno odločitvijo ugotovilo kršitev obveznosti iz drugega odstavka 3. Člena ZJN-3 s strani izvajalca pogodbe o izvedbi javnega naročila ali njegovega podizvajalca;
* pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe se najmanj šest mesecev, v primeru nastopanja s podizvajalci pa tudi, de zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila.

Če naročnik v zakonsko določenem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Pogodba je sestavljena v štirih izvodih, od katerih prejme vsaka pogodbena stranka po dva izvoda.

|  |  |
| --- | --- |
| **ZAČETEK VELJAVNOSTI** | **KONEC VELJAVNOSTI** |
| Z dnem podpisa zadnje od pogodbenih strank in predložitvijo ustreznih listin po tej pogodbi. | Z zaključkom vseh del. |
| **PREDČASNA ODPOVED POGODBE** | |
| **RAZLOGI** | **ODPOVED VELJA** |
| Naročnik uveljavi finančno zavarovanje za dobro izvedbo pogodbenih obveznosti. | Z dnem unovčenja finančnega zavarovanja. |
| Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev. | Z dnem, ko izvajalec prejme obvestilo o odpovedi pogodbe. |
| Zamuda izvajalca ali napake pri izvedbi, ki bistveno zmanjšajo pomen posla. |
| Dosežek maksimalne višine pogodbene kazni. |
| Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |
| V primerih določenih v 96. členu ZJN-3. |
| Če naročnik za tekoče leto nima zagotovljenih finančnih sredstev. | 2 meseca od prejema pisnega obvestila. |
| Če naročnik ne poravna zapadlih obveznosti. | Po poteku 30 dni od obvestila naročniku. |
| Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo. | Z dnem, ko nasprotna stranka prejme obvestilo o odpovedi pogodbe. |
| Dogovorno med obema strankama. | Po poravnavi medsebojnih obveznosti iz pogodbe. |

# PREHODNA IN KONČNA DOLOČILA

1. **člen**

##### Za vse kar ni zajeto s to pogodbo veljajo določila obligacijskega zakonika, zakona o blagovnih rezervah in drugih veljavnih predpisov.

1. **člen**

Morebitne spore bosta pogodbeni stranki reševali sporazumno. V primeru, da do  
sporazuma ne bi prišlo, je za reševanj

e sporov po tej pogodbi pristojno sodišče v Ljubljani.

1. **člen**

Pogodba je podpisana v toliko originalnih izvodih, da vsak njen podpisnik prejme po dva originalna izvoda.

1. **člen**

Pogodba je sklenjena in stopi v veljavo z dnem podpisa obeh pogodbenih strank. Pogodba velja do izpolnitve vseh obveznosti s strani pogodbenih strank.

# PRILOGE POGODBE:

1. Terminski načrt,
2. Dokumentacija OPPN,
3. Garancijski dokumenti (Finančno zavarovanje, ki ga v originalu hrani naročnik),
4. Izvajalčeva ponudba.

|  |  |
| --- | --- |
| IZVAJALEC  …………………………..  direktor | NAROČNIK  Tomi RUMPF  v.d. direktorja |
| ………………………….  Številka pogodbe: \_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_ | ZAVOD REPUBLIKE SLOVENIJE ZA BLAGOVNE REZERVE  Številka pogodbe: \_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_ |