Predmet: Izdelava projektne dokumentacije IZP, DGD in PZIza izgradnjo rezervoarjev R9, R10, R11 in R12 ter za celotno rekonstrukcijo SND Celje

Številka JN: 2020-246

# PREDMET NAROČILA, SEZNAM SKLOPOV IN ROK ZA IZVEDBO

**Predmet naročila je izdelava projektne dokumentacije IZP, DGD in PZI za:**

1. **Skupne potrebe ZAVODA in MORS pri projektiranju so:**

* Rekonstrukcija železniškega pretakališča (DG in JETA1)
* Rekonstrukcija cevovodov za gorivo,
* Rekonstrukcija črpališč I. in II.,
* Rekonstrukcija sistema za gašenje,

1. **Za potrebe Zavoda** je potrebno sprojektirati sledeče objekte:

* Nova avtopolnilnica (dva otoka – DG s sistemom za dodajanje biokomponet in aditivov);
* Izgradnja novih rezervoarjev (R11 in R12) z vsemi pripadajočimi cevovodi

1. **Za potrebe MORS** je potrebno sprojektirati sledeče objekte::

* Nova avtopolnilnica (en otok – JETA A1 s sistemom za dodajanje aditivov);
* Izgradnja novih rezervoarjev (R9 in R10) z vsemi pripadajočimi cevovodi

**Za potrebe Zavoda se izdela dokumentacija IZP, DGD in PZI.**

**Za potrebe MORS se izdela IZP in DGD**. Povzetki dokumentacije v fazi IZP, v obsegu tehničnega opisa karakterističnih del s cenami, združenega v karakteristične skupine, se oblikujejo kot poseben dokument v angleškem jeziku (TBCE).

Dokumentacija (izdelek) se izdeluje, ob podpori BIM metode v skupnem podatkovnem modelu. “Model” je predstavljen z 3D grafiko in vključuje vse potrebne podatke za gradnjo ter obratovanje in vzdrževanje. Dokumentacija se preda tudi v obliki elektronskega zapisa.

Ponudba se lahko odda samo za vse sklope; ponudnik, ki bi se prijavil za izvedbo posameznega sklopa bo izločen iz nadaljnjega postopka.

**Po pridobitvi soglasja k Idejni zasnovi (TBCE) za objekte MORS, lahko investitor z izbranim ponudnikom sklene pogodbo za izdelavo preostale projektne dokumentacije.**

**Roki za izvedbo:**

1. zasnova IDZ in TBCE rok: 60 dni po podpisu pogodbe

2. vloga za DGD rok: 160 dni po podpisu pogodbe

3. projekti PZI (ZRSBR) rok: 250 dni po podpisu pogodbe

# OPIS TRENUTNEGA STANJA

Skladišče naftnih derivatov Celje (SND Celje)je bilo zgrajeno v začetku 80 let prejšnjega stoletja. Ker je skladišče tehnološko zastarelo in nujno potrebno rekonstrukcije smo se odločili, da izvedemo rekonstrukcijo. Za izvedbo rekonstrukcije potrebujemo IZP, DGD in PZI. V projekt vstopamo skupaj z MORS. Celotna investicija je vodena s strani Zavoda na osnovi pooblastila s strani MORS. Pri vseh odločitvah pa so seveda prisotni predstavniki Zavoda in MORS.

Skladišče naftnih derivatov Celje je namenjeno za sprejem naftnih derivatov po železnici, skladiščenju derivatov ter za odpremo derivatov z avtocisternami.

V skladišču se skladiščijo naslednja goriva: dizelsko gorivo in ekstra lahko kurilno olje (ELKO).

Zaradi izvajanja obveznosti, predpisanih v 15. členu Pravilnika o protieksplozijski zaščiti (UL RS št. 102/00, 91/02 in 16/08) je upravljalec skladišča (PETROL d.d.) dolžan oceniti tveganja, ki izhajajo iz eksplozivnih atmosfer. Upravljalec skladišča mora zagotoviti elaborat eksplozijske ogroženosti, ki je redno usklajen z dejanskim stanjem. Elaborat eksplozijske ogroženosti je treba znova pregledati in popraviti, kadar se pojavijo bistvene spremembe, razširitve ali zamenjave na delovnem mestu, pri opremi ali organizaciji dela. Upravljalec skladišča je dolžan pred začetkom obratovanja v eksplozijsko ogroženih prostorih in ob bistvenih spremembah, ki lahko vplivajo na ukrepe protieksplozijske zaščite iz Priloge XIII tega Pravilnika, pridobiti certifikat o skladnosti elaborata eksplozijske ogroženosti. Certifikat izda organ za ugotavljanje skladnosti iz 30. člena tega Pravilnika.

1. **TEHNIČNI PODATKI O SKLADIŠČU:**

V skladišču se trenutno nahaja skupno 8 nadzemnih in 11 podzemnih rezervoarjev (4 podzemni rezervoarji so razdeljeni v dve enoti), ustrezni cevovodi in črpališča za naftne derivate in vodo, dve pretakališči (avtomobilsko in železniško), kontrolni objekt, nadzorni sistem in sistem za požarno zaščito.

**Izdaja in sprejem goriva**: Skladišče ima svojo lastno kamionsko pretakališče, kjer je možna izdaja goriva. Sprejem goriva z železniškimi cisternami je možno izvajati preko vagonskega pretakališča. Na pretakališču je možen sprejem največ 16 ŽC, izdaja goriva na ŽC pa ni možna. Proces skladiščenja v skladišču naftnih derivatov je diskontinuiran v segmentu prevzemu/izdaje goriva in je odvisen od plana prevzema/izdaje goriva. V skladišču je zaposleno 8 delavcev. Delovni čas skladišča je od 6.00 do 14.00 ure (po potrebi 16 ur/dan).

Skladišče naftnih derivatov Celje zajema naslednje objekte:

* nadzemni rezervoarji od R-1 do R-8:
* R-1, R-2 V = 5.000 m3
* R-3, R-4 V = 2.000 m3
* R-5, R-6, R-7, R-8 V = 4.000 m3
* podzemne rezervoarje PR-1 do PR-11 (V= 6 x 50 m3 in V = 5 x 100 m3),
* pretakališče vagonskih cistern,
* črpališče za polnjenje rezervoarjev,
* črpališče za praznjenje rezervoarjev,
* iztakališče kamionskih cistern,
* polnilnico kamionskih cistern,
* slop rezervoar pri črpališču za praznjenje rezervoarjev (V = 2 x 10 m3),
* slop rezervoar pri črpališču za polnjenje rezervoarjev (V = 2 x 10 m3),
* skladišče sodov,
* polnilnica sodov,
* lovilec olj in maščob:
* LO 1 120 l/s,
* LO 2 105 l/s,
* LO 3 30 l/s,
* LO 4 6 l/s,
* tehnološka kanalizacija,
* trase tehnoloških cevovodov.

**Izdaja in sprejem goriva**: Skladišče ima svojo lastno kamionsko pretakališče, kjer je možna izdaja goriva. Sprejem goriva z železniškimi cisternami je možno izvajati preko vagonskega pretakališča. Na pretakališču je možen sprejem največ 16 ŽC, izdaja goriva na ŽC pa ni možna. Proces skladiščenja v skladišču naftnih derivatov je diskontinuiran v segmentu prevzemu/izdaje goriva in je odvisen od plana prevzema/izdaje goriva. V skladišču je zaposleno 8 delavcev. Delovni čas skladišča je od 6.00 do 14.00 ure (po potrebi 16 ur/dan).

* 1. **OPIS OBJEKTOV**
     1. **Rezervoarji**

Nadzemni rezervoarji R-1 do R-8 se nahajajo v betonskih zaščitnih bazenih zaradi sprejema eventualno razlite vnetljive tekočine. Rezervoarji so opremljeni z merilcem nivoja in temperature, alarmom visokega nivoja, dihalnim ventilom, odprtino za jemanje vzorca ter priključkom za ozemljitev.

Podzemni rezervoarji volumna 6 x 50 m3 in 5 x 100 m3, ter dva slop rezervoarja (4 x 10 m3) so vkopani v zemljo. Vsak rezervoar ima oddušno cev na višini 2 m.

Za potrebe kurilnice se v podzemnem rezervoarju pri tehnični obratni zgradbi skladišči ekstra lahko kurilno olje ELKO.

Za potrebe drenaže cevovodov se uporabljata podzemna slop rezervoarja ob črpališču za polnjenje rezervoarjev ter slop rezervoarja ob črpališču za praznjenje rezervoarjev .

* + 1. **Praznjenje vagonskih cistern**

Derivati se praznijo iz vagonskih cistern na pretakališču vagonskih cistern v nadzemne rezervoarje s črpalkami, ki se nahajajo v črpališču za polnjenje rezervoarjev. Istočasno se lahko naenkrat na pretakališču prazni 2 x 7 vagonskih cistern.

* + 1. **Praznjenje kamionskih cistern v nadzemne rezervoarje**

Derivati se lahko iz kamionskih cistern (diesel, ELKO) praznijo v nadzemne rezervoarje na AC iztakališču, ki se nahaja pri skladišču podzemnih rezervoarjev. Derivati se s črpalkami, ki se nahajajo v črpališču za polnjenje rezervoarjev prečrpavajo v nadzemne rezervoarje.

* + 1. **Praznjenje kamionskih cistern v podzemne rezervoarje**

Derivati se prostim padom iz kamionskih cistern praznijo na AC iztakališču v podzemne rezervoarje PR-1 do PR-11 (dizelsko gorivo, ELKO, white spirit, svetilni petrolej, bazno olje 10/95 in 10/96, polar in Exol).

* + 1. **Železniško črpališče**

Za praznjenje vagonskih cistern se uporabljajo črpalke, ki se nahajajo v črpališču za polnjenje rezervoarjev. S črpalkami se derivati praznijo v nadzemne rezervoarje R-1 do R-8.

* + 1. **Polnilnica kamionskih cistern**

Na polnilnici kamionskih cistern se izvaja polnjenje kamionskih cistern z dizelskim gorivom in ekstra lahkim kurilnim oljem (ELKO). Iz nadzemnih rezervoarjev R-1 do R-8 se mediji črpajo s pomočjo črpalk, ki se nahajajo v črpališču za praznjenje rezervoarjev.

Na polnilnici kamionskih cistern so na polnilnem otoku montirane roke za zgornje in za spodnje polnjenje dizelskega goriva ELKO ter roka za zbiranje parne faze.

* + 1. **Slop rezervoarji za praznjenje cevovodov**

Za potrebe drenaže cevovodov se uporabljata dva podzemna slop rezervoarja. En slop rezervoar je ob črpališču za polnjenje rezervoarjev, drugi pa ob črpališču za praznjenje rezervoarjev.

* + 1. **Lovilec olj in maščob (LO-1, LO-2, LO-3 in LO-4)**

Eventualno razliti mediji na rezervoarskem prostoru na iztakališču ter polnilnici se vodijo v tehnološko kanalizacijo. Namen lovilca olj je, da oddvoji naftni derivat iz tehnoloških vod preden se te izpustijo v okolico.

Lovilci olj in maščob so povezani v tehnološko kanalizacijo tako, da lahko v lovilec olja LO-1 pride white spirit ali svetilni petrolej. V ostale lovilce olja (LO-2, LO-3 in LO-4) se ne more izliti white spirit ali svetilni petrolej, ampak le derivati z eksplozijsko blažjimi karakteristikami (dizelsko gorivo, ELKO).

1. **OBSEG PROJEKTNE NALOGE**
   1. **POTREBE ZAVODA IN MORS**

Meje obdelave za lokacijo SND Celje so obstoječa ograja kompleksa.

**Skupne potrebe ZAVODA in MORS pri projektiranju so:**

* Rekonstrukcija železniškega pretakališča (DG in JETA1)
* Rekonstrukcija cevovodov za gorivo,
* Rekonstrukcija črpališč I. in II.,
* Rekonstrukcija sistema za gašenje,

**Za potrebe Zavoda** je potrebno sprojektirati sledeče objekte:

* Nova avtopolnilnica (dva otoka – DG s sistemom za dodajanje biokomponet in aditivov);
* Izgradnja novih rezervoarjev (R11 in R12) z vsemi pripadajočimi cevovodi

**Za potrebe MORS** je potrebno sprojektirati sledeče objekte::

* Nova avtopolnilnica (en otok – JETA A1 s sistemom za dodajanje aditivov);
* Izgradnja novih rezervoarjev (R9 in R10) z vsemi pripadajočimi cevovodi
  1. **NOVO STANJE**

Skladno s projektno nalogo in tehnološkimi zahtevami je za rekonstrukcijo skladišča – razširitev rezervoarskih kapacitet za skladiščenje dizelskega goriva in Jet A-1 goriva na lokaciji SND Celje potrebno sprojektirati sledeče objekte:

* + 1. **NADZEMNI REZERVOARJI**
* 2 x rezervoar R9 in R10 vsak volumna 5.000 m3 za Jet-A1
* 2 x rezervoar R11 in R12 vsak volumna 10.000 m3 za dizel

Rezervoarji bodo jekleni nadzemni z Al kupolo, notranjo plavajočo membrano za naftne derivate. Skladni s standardi SIST EN 14015, Evrokodi, API 650.

* + 1. **Železniško pretakališče**

S projektom se predvideva:

* sanacija lovilne sklede
* namestitev jeklene konstrukcije (podesti in nadstrešnica)
* tehnološka oprema za odpremo dizel goriva (4 roke za zgornje polnjenje žel. cistern, merilne linije, doziranje biodizla in aditivov)
* tehnološka oprema za odpremo Jet A1 (4 roke za zgornje polnjenje žel. cistern, merilne linije, doziranje biodizla in aditivov
* tehnološke cevne instalacije
* protipožarna zaščita (cevi za hlajenje/gašenje)
* elektro del: razsvetljava, strelovod, ozemljitve, napajanje, alarmiranje in javljanje požara)
  + 1. **Tehnološka črpališča**

S projektom se predvideva:

* rekonstrukcija obstoječega črpališča za sprejem iz žel. cistern (dizel in Jet-A1) s sistemom kontrole količin
* gradnja novega črpališča za odpremo Jet-A1 za PKC in PŽC
* rekonstrukcija obstoječega črpališča za odpremo dizla
* vgradnja slop rezervoarjev za Jet-A
  + 1. **PRETAKALIŠČE KAMIONSKIH CISTREN**

S projektom se predvideva:

* obstoječi dvostranski otok za spodnje in zgornje polnjenje se rekonstruirata. Uredi se enosmeren dovoz.
* na strani polnjenja z zgornje strani se uredi iztakališče za kaminske cisterne za dizel, jet-A1 in biodizel (skid enote)
* potrebno dograditi dva otoka za spodnje polnjenje z jekleno nadstrešnico
* na otokih se zagotovi tehnološka oprema za odpremo dizel in Jet A1 (2 roki za spodnje polnjenje kam. cistern, merilne linije, doziranje biodizla in aditivov)
* protipožarna zaščita (cevi za hlajenje/gašenje)
  + 1. **OBMOČJE MED PRETAKALIŠČEm KAMIONSKIH CISTREN in rezervoarjem R-1**

S projektom se predvideva:

* Postavitev rezervoarjev za biodizel s črpališčem za doziranje na PKC in PŽC
* Postavitev sistema aditivov (nadstrešnica s skidi z IBC kontejnerji)
  + 1. **cevne trase**

S projektom se predvideva gradnja novih in rekonstrukcija obstoječih cevnih tras za tehnološke in požarne cevovode. Na prečkanju cest se uredi nadzemno ali podzemno prečkanje.

* + 1. **PROTIPOŽARNA ZAŠČITA**

S projektom se predvideva:

* Rekonstrukcija obstoječega sistema za gašenje/hlajenje,
* za nove objekte se izvedejo stabilne instalacije za gašenje/hlajenje,
* rekonstruira in dogradi se hidrantno omrežje,
* postavi se nova/e EPP enota/e za nove objekte,
* vsi novi objekti bodo morajo imeti ustrezno alarmiranje in javljanje požara.
  + 1. **ZUNANJA UREDITEV**

Predvideni sestavi utrjenih površin:

A - asfaltne povozne površine

B - betonske povozne površine – zunanja talna plošča (pretakališče)

C/D - betonske nepovozne površine (otoki pod nadstrešnico in med parkirnimi mesti za tovorna vozila ter plošča EKO otoka)

Asfaltne in betonske površine na območju bencinskega servisa so obrobljene z dvignjenimi betonskimi robniki dim. 15/25/100 cm, položenimi v betonski temelj iz betona C 12/15.

Nivo obstoječega terena bo potrebno prilagoditi novim ureditvenim kotam.

Ureditev platoja se izvede v vsem skladno z načrtom zunanje ureditve.

* + 1. **HORTIKULTURA**

Vse proste površine ter brežine vkopov in nasipov je potrebno humuzirati in zasejati s travo. Iz zemljišča je predhodno potrebno odstraniti vse gradbene ostanke z gradbišča.

Za trato je potrebno pripraviti 25-30 cm sloj humusa na ustrezno vodoprepustno osnovo. Izbor semenske mešanice naj predpostavlja srednjo obremenitev zelenic.

Za sajenje grmovnic je potrebno pripraviti 50 cm debel sloj humusa, za drevesa pa zagotoviti 2 m3 humusa.

* + 1. **KANALIZACIJA**

Odvajanje odpadnih voda iz kompleksa bo projektirano v skladu z določili prostorskih ureditvenih pogojev in zakonodaje z ločenimi kanalizacijskimi sistemi. Predviden je priklop na obstoječi sistem meteorne in tehnološke kanalizacije. Po potrebi bo sistem dograjen.

* + 1. **PROMETNA UREDITEV**

Uvoz in izvoz na območje kompleksa skladiščnega prostora je predviden preko drsnih vrat. Prometna ureditev je zasnovana kot krožni promet (v nasprotni smeri urinega kazalca), desna/vzhodna vrata so predvidena kot uvoz in leva/zahodna kot izvoz.

Znotraj celotnega kompleksa je omogočen krožni promet, s čimer je omogočeno enostavno prehajanje iz enega dela ureditve na drugega. Znotraj ureditve je predviden tudi nujni hitri izhod in intervencijska pot (skladno s potrebami)

Znotraj ureditve je omogočeno garažiranje kamionskih cistern, izvajanje pretakanja goriva, izvajanje raztovarjanja opreme, prav tako je predvidena pristopna cesta za praznjenje SLOP rezervoarjev in pristop do črpališča.

**Signalizacija**

Signalizacija, ki je predvidena, je tako horizontalna kot vertikalna prometna signalizacija.

Kot talne označbe so predvidene bele in rumene črte šir. 10 cm.

Kot vertikalna signalizacija so predvideni znaki za označitev smeri vožnje ter po potrebi druga obvestilna signalizacija:

* + 1. **ELEKTRotehnikA**

**energetske instalacije (napajanje, razsvetljava, strelovodna zaščita, ozemljitev)**

* Novi objekti bodo napajani iz obstoječe TP.
* V elektro prostoru predvideti novo stikalno opremo.
* Zagotoviti napajanje novih črpalk in novih porabnikov el. energije.
* Razvod kablov namestiti v novo kabelsko kanalizacijo ali kabelske police.
* Razsvetljava se mora dimenzionirati po načelu čim manjšega svetlobnega onesnaževanja skladno z Uredba o mejnih vrednostih svetlobnega onesnaževanja okolja (Uradni list RS, št. 81/07, 109/07, 62/10 in 46/13) z zahtevami za razsvetljavo proizvodnih objektov - v načrtu bodo upoštevane zahteve standarda SIST EN 12464-2: Svetloba in razsvetljava - Razsvetljava na delovnem mestu - 2.del: Delovna mesta na prostem.
* Osvetljenost se projektira na osnovi standarda SIST EN 12464-2 glede na dejavnost, ki se predvideva v posameznih prostorih.
* Strelovod in ozemljitev: Predvideti za nove objekte v povezavi z obstoječimi na lokaciji.

**merjenje, vodenje in upravljanje**

* Za nove objekte predvideti merilno, krmilno in nazorno opremo za vodenje tehnološkega procesa.
* Informacijski nadzorni sistem za novo opremo mora biti povezan z obstoječim sistemom.
* Električni in signalni razvod, sheme ožičenja, povezave ter namestitev mora biti v skladu z predpis.
* Za JET A1 instalacije se izdela ločen, v celoti avtonomen in avtomatiziran sistem.
  + 1. **ODKRIVANJE IN JAVLJANJE POŽARA**

Projektirani sistem avtomatskega odkrivanja in javljanja požara, mora omogočati zgodnje odkrivanje požara in po posebnem organizacijskem programu potrebno alarmiranje in krmiljenje. Projektne rešitve morajo izpolnjevati zahteve varnosti pred požarom (Študija požarne varnosti) in prepise, standarde; standard SIST EN 13565-2, smernica VdS.

* + 1. **Katodna zaščita**

Za preprečevanje korozije podnic rezervoarjev, je potrebno le-te katodno zaščititi. V ta namen je potrebno jeklene konstrukcije in katodne mreže medsebojno povezati. Kabelski razvod od usmernikov do pripadajočih katodnih in anodnih priključkov, je potrebno uskladiti z ostalo energetsko infrastrukturo. Sistem katodne zaščite mora biti kompatibilen z že postavljenim sistemom.

# PODLAGE

Za izvedbo projektne dokumentacije mora ponudnik zagotoviti:

* geodetski posnetek stanja
* geomehanske raziskave
* posnetek stanja obstoječe infrastrukture na območju križanj nove in stare infrastrukture

# OBSTOJEČA DOKUMENTACIJA

Izdelovalec projektne dokumentacije mora zaradi usklajenosti projektiranja pridobiti izdane projektne pogoje in soglasja, ki se nanašajo na lokacijo SND Celje in jih mora upoštevati pri projektiranju. Obstoječa razpoložljiva projektna dokumentacija:

* Tehnična dokumentacija pridobljena ob izgradnji SND Celje (1981)
* Nato Criteria and Standards for POL
* STANAG

1. **SMERNICE ZA IZDELAVO PROJEKTA**

## OBSEG DEL

Izdelovalec projektne dokumentacije mora pri projektiranju upoštevati GZ, podzakonske predpise, Pravilnik o podrobnejši vsebini dokumentacije in obrazcih, povezanih z graditvijo objektov (U. list RS št. 36/2018 in 51/2018 – popr.), civilnih in vojaških standardov, pravilih stroke ter skladno z najboljšo inženirsko prakso pri projektiranju podobnih objektov. Pri projektih za Jet A1 pa še z zahtevami naročnika ter navodilom naročnika o vsebini dokumentov TBCE, ki se pripravijo v angleškem jeziku.

Povzetki dokumentacije v fazi IZP, v obsegu tehničnega opisa karakterističnih del s cenami, združenega v karakteristične skupine, se oblikujejo kot poseben dokument v angleškem jeziku (TBCE), kakor to opredeljuje ustrezna *Nato direktiva* ter skladno z določbami te projektne naloge ter navodili naročnika.

Dokumentacija (izdelek) se izdeluje, ob podpori BIM metode v skupnem podatkovnem modelu. “Model” je predstavljen z 3D grafiko in vključuje vse potrebne podatke za gradnjo ter obratovanje in vzdrževanje. Dokumentacija se preda tudi v obliki elektronskega zapisa. Značilnosti elektronskega zapisa ter način zapisovanja podatkov bodo, zaradi kompatibilnosti z obstoječimi informacijskimi rešitvami naročnika, izvajalcu vročena v obliki navodila.

Izdelovalec projektne dokumentacije se obvezuje, da bo izbranemu izvajalcu naslednje faze projektne dokumentacije ter izvajalcu GOI del, na poziv naročnika, posredoval vse podatke in ustrezne datoteke celotnega 3D modela v CDE okolju.

## NAVODILA PROJEKTANTOM ZA PREDAJO INVESTICIJSKO-TEHNIČNE DOKUMENTACIJE

Po dopolnitvi projektne dokumentacije mora projektant dostaviti 8 izvodov projektne dokumentacije v papirnati obliki in 3 zgoščenke z digitalnim zapisom. Priložiti mora tudi dokazilo o opravljenem pogodbenem delu t.j. uradni dopis, v katerem projektant izjavlja, da je opravil vse dopolnitve in popravke po zahtevah vodje recenzije in/ali naročnika.

Na zgoščenkah se mora nahajati zapis celotnega projekta tako, da so na njih narejene mape s posameznimi načrti, v katerih je:

* Tekst v formatu pdf,
* Risbe v formatu dwg in tudi v formatu pdf,
* Popis del in predračun v formatu xls in pdf,
* Vse mora biti v nezaklenjeni obliki.

Naročnik ne bo sprejel nobenega izdelka izvajalca, dokler ne bo v celoti ugotovljena in dokumentirana skladnost fizičnih in elektronskih izvodov.

O načinu predaje dokumentacije za objekte, ki se prikazujejo v 3D BIM podatkovnem modelu, bo naročnik posredoval ustrezna navodila.

# PROJEKTNI POGOJI IN SOGLASJA K PROJEKTU

Projektne pogoje in soglasja ter vse druge potrebne študije, izkaze itd., ki so potrebni za pridobitev dovoljenj, ki jih predmetni objekti in naprave potrebujejo, pridobi ponudnik.



# UPORABA ZAKONOV IN STANDARDOV

Pri projektiranju je potrebno upoštevati vse veljavne zakone in podzakonske akte ter Priročnik za pripravo projektne naloge za implementacijo BIM pristopa za gradnje (IZS april 2018). Potrebno je upoštevati tudi Nato Criteria and Standards for POL*,* ustrezne vojaške standarde (STANAG) oz. civilne (nacionalne /mednarodne) standarde, ki se uporabljajo na območju RS za aditiviranje in filtriranje avionskega goriva, stanja cevovodov, nadzora tlaka, jemanja vzorcev avionskega goriva ter označevanja rezervoarjev, opreme in cevovodov kakor tudi najboljšo projektantsko prakso ter priporočila upravljalcev oz. uporabnikov. Naročnik lahko pozove izvajalca, da mu na konkretnih primerih predstavi poznavanje problematike in mednarodnih priporočil in uporabniške prakse.

V kolikor se v obdobju projektiranja spremenijo zakoni oziroma podzakonski akti, jih mora projektant pri svojem delu ustrezno upoštevati. O uveljavitvi sprememb se mora naročnik pisno opredeliti, projektant pa je dolžan ravnati skladno s stališčem naročnika.

Za uporabo vojaških standardov, ki niso predmet pregleda institucij, ki jih določa gradbeni zakon, bo potekal ločeni postopek pred organi naročnika. Izvajalec je dolžan voditi posebno evidenco v katerem delu projekta je tak predpis upoštevan.

# TEHNIČNI POGOJI ZA PROJEKTIRANJE









Projektna dokumentacija se pripravi za vsakega investitorja ločeno, kljub temu pa mora zagotavljati funkcionalno celoto. Mejna področja oz stičišča naprav morajo biti usklajena.

Projektant pripravi tehnični opis delovanja ter 3D shemo delovanja s prikazom osnovnih 3D objektov v LOD 200.

## SMERNICE ZA PROJEKTIRANJE

### Uporaba okolju prijaznih tehnologij in materialov

Projektant mora načrtovati rešitve skladno z novimi dognanji stroke (npr. reciklaže, uporabo industrijskih odpadkov, ipd)

### Uporaba agregatov oz. drugih virov alternativne energije

V kolikor je v projektu predvidena uporaba agregatov ali drugih alternativnih virov napajanja, je potrebno načrtovati priključitve le-teh na javno omrežje za primer posredovanja viškov električne energije distributerjem.



### Nadzorni sistem upravljanja (SCADA), informacijski sistem nadzora polnjenja in praznjenja ter trošarinskega skladišča

Upravljanje, krmiljenje ter nadzor delovanja sistemov mora biti avtomatiziran z možnostjo centralnega upravljanja v realnem času. Informacijski sistem nadzora polnjenja in praznjenja mora ustrezati kriterijem materialnega in finančnega poslovanja, poslovanja trošarinskega skladišča ter prenosom med trošarinskimi skladišči.

### Ocene tveganj, uporabljena tehnologija ter potrebno število osebja izvajalcev

Uporabiti je potrebno tehnologijo in načrtovati postopke tako, da bodo v največji možni meri eliminirana tveganja, ki so evidentirana v študijah ali ugotovljena v uporabniški praksi. Pri alternativah med večjim številom izvajalcev ali avtomatizacijo postopkov se, po soglasju naročnika, načeloma izbere avtomatizacija.

### Načrt obratovanja in vzdrževanja

V fazi idejne zasnove izvajalec predstavi ključne elemente obratovanja in vzdrževanja iz vidika števila potrebnih izvajalcev za delovanje sistemov, periodike vzdrževalnih postopkov ter stroškovno najbolj zahtevnih posegov.

### Varnostni načrt

Varnostni načrt mora biti izdelan v skladu z veljavno Uredbo o zagotovitvi varnosti in zdravja pri delu na začasnih in premičnih gradbiščih, vključno z obveznim popisom del in predračunom.

### Načrt gospodarjenja z gradbenimi odpadki

Skladno z veljavno Uredbo o ravnanju z odpadki je potrebno izdelati načrt gospodarjenja z odpadki. V primeru, da načrta ni potrebno izdelati, mora projektant v projektni dokumentaciji to strokovno utemeljiti in navesti pravno podlago.

### Elaborat za preprečevanje in zmanjševanje emisije delcev z gradbišča

Skladno z veljavno Uredbo o preprečevanju in zmanjševanju emisije delcev iz gradbišč (Uradni list RS, št. 21/11), je potrebno izdelati elaborat za preprečevanje in zmanjševanje emisije delcev z gradbišča.

**6.6.9 POPIS DEL IN PREDRAČUNSKI ELABORAT**

V okviru izdelave projektne dokumentacije je potrebno izdelati popis del ter projektantski predračun. Pri tem je potrebno navesti kateri elementi popisa izhajajo neposredno iz 3D modela ter kateri so dodani ročno.

V popisu del in predračunskem elaboratu je potrebno zajeti celotno vrednost investicije. V predračunu se navede datum veljavnosti cen.

# PRIČAKOVANE REFERENCE IZVAJALCA

* 1. Gospodarski subjekt mora imeti v petih (5) letih, šteto od datuma določenega za oddajo ponudb, najmanj eno (1) referenco za uspešno (strokovno pravilno, kvalitetno in v pogodbenem roku) izdelavo projektne dokumentacije (PGD ali PZI) za projekt s področja skladiščenja in manipulacije z gorivom Jet A-1, minimalna prostornina rezervoarja 5.000 m3 (novogradnja). IZLOČILNI POGOJ. Reference se izkazujejo v OBR-2.10;
  2. V ponudbi mora ponudnik navesti naslednje strokovne kadre, ki imajo ustrezne reference in izpolnjujejo ostale zahteve naročnika, kot sledi:
* Vodja projekta strojne stroke, ki se izkazuje s članstvom v nacionalnem strokovnem združenju, kot je na primer imenik IZS in je v petih letih pred datumom objave predmetnega javnega naročila izdelal vsaj eno projektno dokumentacijo PGD ali PZI za novogradnjo za projekt s področja skladiščenja in manipulacije z gorivom Jet A-1, minimalna prostornina rezervoarja 5.000 m3 (novogradnja).
* vsaj en(1) strokovnjak gradbene stroke, ki se izkazuje s članstvom v nacionalnem strokovnem združenju, kot je na primer imenik IZS in je v petih letih pred datumom objave predmetnega javnega naročila izdelal vsaj eno projektno dokumentacijo PGD ali PZI za novogradnjo za projekt temeljenja rezervoarjev minimalna prostornina 5.000 m3
* vsaj en (1) strokovnjak elektro stroke, ki se izkazuje s članstvom v nacionalnem strokovnem združenju, kot je na primer imenik IZS in je v petih letih pred datumom objave predmetnega javnega naročila izdelal vsaj eno projektno dokumentacijo PGD ali PZI za novogradnjo za projekt energetske oskrbe skladišč z naftnimi derivati;
* vsaj enega (1) strokovnjaka elektro stroke za področje meritev, vodenja in nadzora elektro in strojnih naprav predmetnega razpisa, ki se izkazuje s članstvom v nacionalnem strokovnem združenju, kot je na primer imenik IZS in je v petih letih pred datumom objave predmetnega javnega naročila, izdelal vsaj eno projektno dokumentacijo za meritev, vodenja in nadzora elektro in strojnih naprav na projektih za oskrbo z JET A-1 letalskim gorivom

Reference se izkazujejo v OBR-2.11;

V primeru skupne ponudbe se reference posameznih izvajalcev v skupnem nastopu seštevajo, vendar mora vsak izmed partnerjev v skupnem nastopu predložiti vsaj eno referenco, ki se nanaša na dela, ki naj bi jih po skupni ponudbi izvajal.

* 1. Referenco izkazuje s podpisano izjavo investitorja z navedbo projekta, kratkim opisom del ter vrednostjo pogodbe. Izjava vsebuje tudi klavzulo investitorja, da je izvajalec kvalitetno izvedel naročena dela.

# RECENZIJA



* Projektna dokumentacija za JET A1 bo predmet recenzije NATO Office of Resources (NOR).
* Projektant je dolžan popraviti oz. dopolniti projektno dokumentacijo po zahtevah naročnika in/ali vseh recenzentov. Popravljeno in dopolnjeno projektno dokumentacijo s stališča do pripomb je dolžan dostaviti v dogovorjenem roku.
* Na recenzirano projektno dokumentacijo je projektant dolžan pridobiti izjavo naročnika, ki potrjuje, da so dopolnitve projektne dokumentacije v skladu s podanimi pripombami. Omenjeno izjavo oziroma poročilo mora priložiti v vodilne mape projektne dokumentacije.
* Po dopolnitvi projektne dokumentacije mora projektant dostaviti 8 izvodov projektne dokumentacije v papirnati obliki in 3 zgoščenke z digitalnim zapisom. Priložiti mora tudi dokazilo o opravljenem pogodbenem delu t.j. uradni dopis, v katerem projektant izjavlja, da je opravil vse dopolnitve in popravke po zahtevah vodje recenzije in/ali naročnika.
* V e-obliki se mora nahajati zapis celotnega projekta tako, da so na njih narejene mape s posameznimi načrti, v katerih je:
* Tekst v formatu pdf,
* Risbe pa v formatu dwg in tudi v formatu pdf,
* Popis del in predračun v formatu xls
* Vse mora biti v nezaklenjeni obliki.

Naročnik ne bo sprejel nobenega izdelka izvajalca, dokler ne bo v celoti ugotovljena in dokumentirana skladnost fizičnih in elektronskih izvodov.

1. **ZAKLJUČEK**

Zaključek vsebuje druge za izdelavo projekta potrebne podatke, obrazložitve in navodila.